เมีย “เสี่ยจึง” ดอดเก็บหุ้น III เพิ่ม 22 ล้านหุ้น รวมถือเฉียด 7%
"วรพรรณ จึงทรัพย์ไพศาล" เมีย "เสี่ย" หรือ "วิชัย จึงทรัพย์ไพศาล" ดอดเก็บหุ้น III เพิ่ม 3.639% หรือราว 22 ล้านหุ้น รวมถือหุ้นทั้งหมด 6.948%
7 ก.ย. 2560

ผู้สื่อข่าวรายงานว่า ตลาดหลักทรัพย์แห่งประเทศไทย (ตลท.) ได้รับรายงานการได้มาหุ้นของบริษัท ทริพเพิล ไอ โลจิสติกส์ จำกัด (มหาชน) หรือ III โดย นางวรพรรณ จึงทรัพย์ไพศาล ซึ่งเป็นการได้มาเมื่อวันที่ 4 ก.ย.2560 จำนวนหลักทรัพย์ที่ได้มาคิดเป็น 3.639% หรือราว 22 ล้านหุ้น และส่งผลให้จำนวนหลักทรัพย์ภายหลังการได้มาคิดเป็น 6.948% ของสิทธิออกเสียงทั้งหมดของกิจการ
ทั้งนี้ภายหลังจาก นางวรพรรณ เข้าซื้อหุ้นดังกล่าวจะส่งผลให้นางวรพรรณ ติดอันดับ 1 ใน 5 ผู้ถือหุ้นรายใหญ่ของ III
อนึ่ง นางวรพรรณ เป็นภรรยาของ “เสี่ยจึง” หรือ นายวิชัย จึงทรัพย์ไพศาล และเป็นนักลงทุนที่มีพอร์ตอยู่ในบริษัทหลักทรัพย์รายใหญ่ของประเทศไทย ซึ่งนางวรพรรณ นั้นถือหุ้นอยู่ในหลายบริษัทที่จดทะเบียนในตลาดหุ้นไทย
โครงสร้างผู้ถือหุ้นอันดับ 1-5 มีดังนี้
ที่มา ตลท. (ภาพรวมข้อมูลผู้ถือหุ้น ณ วันที่ 28/08/2560)